ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2665/00

υποβολή: Mark Watts (PSE) προς την Επιτροπή

(1 Σεπτεμβρίου 2000)

Θέμα: Αποστάσεις πέδησης και ακινητοποιήσεως φορτηγών οχημάτων

Συμφωνεί η Επιτροπή, ότι η πειθώς δεν έχει αποδειχθεί αποτελεσματικό μέσο ενθάρρυνσης των οδηγών φορτηγών οχημάτων να αυξήσουν τις αποστάσεις από τα προπορευόμενα οχήματα, κάποια εναλλακτική λύση για την επίτευξη αυτού του στόχου θα πρέπει να αναγνωρισθεί και να θεσπισθεί;

Συμφωνεί η Επιτροπή να ενισχύσει την αναπτυξιακή έρευνα για την καθιέρωσηφιστάμενων πειραματικών συστημάτων αισθητήρων απόστασης, έτσι ώστε τα φορτηγά οχήματα να εξοπλιστούν με αυτά τα συστήματα τα οποία:

- θα προειδοποιούν τους οδηγούς όταν κινούνται σε μικρή απόσταση από το προπορευόμενο όχημα (με δεδομένη την ταχύτητά τους);

- θα μειώνουν αποτελεσματικά την ταχύτητα του οχήματος με επιβράδυνση ή την χρησιμοποίηση του συστήματος πέδησης εάν ο οδηγός δεν προβαίνει σε κατάλληλη δράση όπως π.χ. η αύξηση της αποστάσεως από το προπορευόμενο όχημα εντός εύλογου χρονικού διαστήματος;

Απάντηση της κας de Palacio εξ ονόματος της Επιτροπής

(16 Οκτωβρίου 2000)

Η απόσταση πέδησης ασφαλείας των αυτοκινήτων οχημάτων εξαρτάται από στατικές παραμέτρους όπως το ωφέλιμο φορτίο και το σύστημα πέδησης του οχήματος, από δυναμικές παραμέτρους όπως η ταχύτητα και η αδράνεια, και από εξωτερικούς παράγοντες όπως η πρόσφυση στο οδόστρωμα, οι μετεωρολογικές συνθήκες και η ορατότητα. Εξάλλου, η δεξιότητα και η φυσική κατάσταση του οδηγού παρεμβαίνουν εξίσου.

Τα συστήματα αυτόματης διατήρησης της απόστασης από το προηγούμενο αυτοκίνητο αποτελούν μία από τις πολλές δυνατές εφαρμογές των τεχνολογιών στον τομέα των συστημάτων μεταφοράς, των οποίων η ανάπτυξη, η κύρωση και η έρευνα στις καλύτερες δυνατές προϋποθέσεις εφαρμογής τους αποτελούν αντικείμενο πολλών σχεδίων πουποστηρίζονται στα πλαίσια των κοινοτικών προγραμμάτων έρευνας. Δεδομένου ότι οι διάφορες αυτές εφαρμογές θα λειτουργούν με βάση αλγορίθμους χρησιμοποιούντες κοινές παραμέτρους και αλληλεπιδρώσες μεταξύ τους, η Επιτροπή είναι της γνώμης ότι με μια συνολική πιο ολοκληρωμένη προσέγγιση θα μπορεί να επιτευχθεί η ευρύτερη διάδοση με τον καλύτερο δυνατό τρόπο, αξιόπιστα και οικονομικά.

Στα πλαίσια του σχεδίου δράσης eEurope που εγκρίθηκε στις 24 Μαΐου 2000(1), η Επιτροπή ανήγγειλε την πρόθεσή της να προτείνει μέτρα για την εφαρμογή έξυπνων συστημάτων οδικής μεταφοράς, μέχρι το 2001. Τα μέτρα αυτά θα αφορούν πιθανόν και συστήματα διατήρησης αποστάσεων πέδησης για την ασφάλεια των βαρέων οχημάτων, των οποίων όμως οι πρακτικές λεπτομέρειες μένει να προσδιοριστούν.

(1) COM(2000)330 τελικό.
ΓΡΑΠΤΗ ΕΡΩΤΗΣΗ E-2845/00

υποβολή: Glyn Ford (PSE) προς την Επιτροπή

(8 Σεπτεμβρίου 2000)

Θέμα: Αριθμός των μελών του Ευρωπαϊκού Κοινοβουλίου

Έχονταςπόψη πρόσφατη δήλωση του επικεφαλής της Βρετανικής Αντιπολίτευσης σύμφωνα με την οποία θα μπορούσαμε άνετα να περικόψουμε 100 έδρες στο Ευρωπαϊκό Κοινοβούλιο (όπως αναφέρεται στη σελίδα 142 του περιοδικού GC του Σεπτεμβρίου 2000), θα μπορούσε άραγε η Επιτροπή να αναφέρει σε γενικές γραμμές τη διαδικασία που θα έπρεπε να εφαρμοσθεί για τη μείωση του αριθμού των ευρωπαίων βουλευτών από 626 σε 526;

Θα μπορούσε άραγε η Επιτροπή να θεωρήσει εύκολο το έργο αυτό;

Απάντηση του κ. Barnier εξ ονόματος της Επιτροπής

(20 Οκτωβρίου 2000)

Ο αριθμός των εδρών του Ευρ. Κοινοβουλίου έχει καθορισθεί από τη συνθήκη ΕΚ. Το άρθρο 189 της συνθήκης ΕΚ προβλέπει ότι ο αριθμός των βουλευτών δενπερβαίνει τους εφτακόσιους. Το άρθρο 190 (πρώην άρθρο 138), παράγραφος 2 της συνθήκης ΕΚ ορίζει τον αριθμό των ευρωβουλευτών που εκλέγονται σε κάθε κράτος μέλος (συνολικά 626 βουλευτές). Αυτές οι διατάξεις δύνανται να τροποποιηθούν μόνο με αναθεώρηση αυτών των άρθρων, αναθεώρηση που πραγματοποιείται είτε μέσω τροποποίησης της Συνθήκης [σύμφωνα με τη διαδικασία που προβλέπει το άρθρο 48 (πρώην άρθρο Ν ΣΕΕ)], είτε μέσω προσαρμογής της Συνθήκης κατά την ένταξη νέου μέλους [σύμφωνα με τη διαδικασία που προβλέπει το άρθρο 49 (πρώην άρθρο O)].

Η Διακυβερνητική Διάσκεψη για τη μεταρρύθμιση των θεσμικών οργάνων που συγκλήθηκε τον Φεβρουάριο 2000 δυνάμει του άρθρου 48 TUE, οι εργασίες της οποίας θα έπρεπε να περατωθούν στο Ευρωπαϊκό Συμβούλιο της Νίκαιας (7-8 Δεκεμβρίου 2000), εξετάζει μεταξύ άλλων το ζήτημα της σύνθεσης του Ευρ. Κοινοβουλίουπό το πρίσμα της διεύρυνσης της Ένωσης. Εξετάζονται διάφορες λύσεις για τη μείωση του αριθμού των ευρωβουλευτών που εκλέγονται στα σημερινά κράτη μέλη, έτσι ώστε να διατηρηθεί και μετά τη διεύρυνση το ανώτατο όριο των 700 βουλευτών. Η Διάσκεψη δεν συζητά μείωση αυτού του αριθμού. Το Ευρ. Κοινοβούλιο έλαβε την ίδια θέση στο ψήφισμά του A5/0086/00 της 13ης Απριλίου 2000.
ΓΡΑΠΤΗ ΕΡΩΤΗΣΗ E-2429/00

υποβολή: Gorka Knrr Borrs (Verts/ALE) προς την Επιτροπή

(18 Ιουλίου 2000)

Θέμα: Διεύρυνση ΕΕ και περιφέρειες

Η απάντηση στη γραπτή μου ερώτηση Ε-1178/00(1) για το ίδιο αυτό θέμα παραπέμπει, στη πρώτη της παράγραφο, στην απάντηση που έδωσε η Επιτροπή στη κυρία Evans (Η-666/99)(2). Όπως καλά θυμάται η Επιτροπή, η δεύτερη παράγραφος στο άρθρο 190 της Συνθήκης για την Ευρωπαϊκή Ένωση επισημαίνει ότι κάθε κράτος μέλος πρέπει να εξασφαλίζει τη δέουσα αντιπροσώπευση των λαών των κρατών που συνενώθηκαν στην Κοινότητα.

Θεωρεί η Επιτροπή ότι η αντιπροσώπευση μπορεί να είναι η δέουσα όταν σήμερα γίνονται διαπραγματεύσεις για τη μείωση της αντιπροσώπευσης του ισπανικού κράτους από 64 σε 46 έδρες, λαμβανομένουπόψη του συστήματος της ενιαίας εκλογικής περιφέρειας που ισχύει στο κράτος αυτό για τις εκλογές του Ευρωπαϊκού Κοινοβουλίου;

(1) ΕΕ C 46 E της 13.2.2001, σελ. 139.

(2) Απαντήθηκε γραπτώς στις 16.11.1999.

Απάντηση του κυρίου Prodi εξ ονόματος της Επιτροπής

(17 Οκτωβρίου 2000)

Η Επιτροπήπενθυμίζει ότι το ζήτημα της κοινοβουλευτικής εκπροσώπησης διευθετήθηκε με την Συνθήκη του Άμστερνταμ (άρθρο 189 της συνθήκης ΕΚ), η οποία όρισε σε 700 τον μέγιστο αριθμό μελών του Κοινοβουλίου.

Το Κοινοβούλιο με το ψήφισμά του στις 13 Απριλίου 2000, σχετικά με την έκθεση για τις προτάσεις του Κοινοβουλίου στη Διακυβερνητική Διάσκεψη (ΔΔ) (Έκθεση Δημητρακόπουλου/Leinen) καθόρισε τα κριτήρια για την κατανομή των εδρών σε περίπτωση διεύρυνσης της Ένωσης. Η Επιτροπή δεν μπορεί, στο συγκεκριμένο θέμα, παρά να σεβαστεί τις συστάσεις του Κοινοβουλίου. Δεν μπορεί ασφαλώς να προδικάσει τις θέσεις που ίσως πάρουν τα κράτη μέλη κατά την διάρκεια της ΔΔ.

Επιπλέον το εκλογικό σύστημα κάθε κράτους μέλους διέπεται από τους εθνικούς νόμους.
ΓΡΑΠΤΗ ΕΡΩΤΗΣΗ E-3983/00

υποβολή: Christine De Veyrac (PPE-DE) προς την Επιτροπή

(20 Δεκεμβρίου 2000)

Θέμα: Ύψος και προσδιορισμός των κοινοτικών ενισχύσεων στην περιοχή Midi-Pyrnes

Mπορεί η Επιτροπή να αναφέρει το ύψος των κοινοτικών κονδυλίων που προορίζονται για την Toulouse και την περιοχή Midi-Pyrnes, καθώς και τους δικαιούχους για το 1997, 1998, 1999 και 2000, τόσο όσον αφορά τις πιστώσειςποχρεώσεων όσο και τις πιστώσεις πληρωμών για τα:

- ΕΤΠΑ

- ΕΓΤΠΕ Προσανατολισμός

- ΕΚΤ

- Προγράμματα έρευνας

- Προγράμματα για το περιβάλλον

- Προγράμματα για τις ΜΜΕ

- Προγράμματα για την εκπαίδευση, την κατάρτιση και τη νεολαία

- Πρόγραμμα αποκεντρωμένης συνεργασίας.

Απάντηση του κ. Prodi εξ ονόματος της Επιτροπής

(11 Ιανουαρίου 2001)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-3184/00

υποβολή: Carlos Ripoll y Martnez de Bedoya (PPE-DE) προς την Επιτροπή

(10 Οκτωβρίου 2000)

Θέμα: Πρόγραμμα EQUAL

Κατά τη διάρκεια των συνεδριάσεων που πραγματοποιήθηκαν μεταξύ της Επιτροπής και των αρμοδίων των διαφόρων κρατών μελών για το πρόγραμμα EQUAL, η Επιτροπή ανέλαβε τηνποχρέωση να παρουσιάσει ένα έγγραφο που θα καθορίζει τις κατευθυντήριες γραμμές και τους τύπους της εταιρικής σχέσης στο πρόγραμμα EQUAL.

1. Επειδή οι χρονικές προθεσμίες για την κοινοτική πρωτοβουλία EQUAL πιέζουν πλέον πάρα πολύ, πότε προτίθεται η Επιτροπή ναλοποιήσει τη δέσμευσή της για την καταβολή του τόσο αναγκαίου αυτού εγγράφου σύμφωνα με τους στόχους της προαναφερθείσας πρωτοβουλίας;

2. Τι κριτήριο θα εφαρμοστεί για την κατανομή των κοινοτικών ενισχύσεων, εάνποβληθεί σχέδιο εταιρικής σχέσης μεταξύ μιας περιοχής του στόχου 1 και μιας περιοχής που δεν περιλαμβάνεται στο στόχο;

Απάντηση της κ. Διαμαντοπούλου Εξ ονόματος της Επιτροπής

(21 Νοεμβρίου 2000)

Η Επιτροπή αναγνωρίζει ότι η σωστή εδραίωση των αναπτυξιακών εταιρικών σχέσεων σε όλα τα κράτη μέλη είναι ιδιαίτερα σημαντική για την ομαλή ανάπτυξη της πρωτοβουλίας EQUAL. Το εν λόγω θέμα αποτελεί το αντικείμενο διεξοδικών συζητήσεων, τόσο σε διμερές όσο και σε πολυμερές επίπεδο, στο πλαίσιο των τωρινών διαπραγματεύσεων με τα κράτη μέλη για την έγκριση των σχεδίων εθνικών προγραμμάτων κοινοτικής πρωτοβουλίας. Το αποτέλεσμα αυτής της στενής συνεργασίας διαπιστώνεται ήδη με την καθιέρωση ερωτήσεων και απαντήσεων για την ερμηνεία και την συμφωνία επί ορισμένων σημείων της πρωτοβουλίας, συμπεριλαμβανομένων των εταιρικών σχέσεων.

Αληθεύει ότι, για ορισμένα κράτη μέλη, είναι επίσης σημαντικό να διατυπωθούν σαφή κριτήρια για τον ορισμό του είδους της χρηματοδότησης στις περιπτώσεις που εφαρμόζεται σχέδιο εταιρικής σχέσης μεταξύ μιας περιοχής του στόχου 1 και μιας περιοχής που δεν περιλαμβάνεται στο στόχο. Η Επιτροπή θα καταβάλλει προσπάθειες στο πλαίσιο των προαναφερθεισών διαπραγματεύσεων για να εξασφαλιστεί η θέσπιση αποτελεσματικών κανόνων στα κράτη μέλη για την επίλυση του εν λόγω προβλήματος.
ΓΡΑΠΤΗ ΕΡΩΤΗΣΗ E-2705/00

υποβολή: Christopher Huhne (ELDR) προς την Επιτροπή

(1 Σεπτεμβρίου 2000)

Θέμα: Καθυστερήσεις στις πτήσεις

Ποια είναι η μέση καθυστέρηση των ναυλωμένων πτήσεων, λαμβάνονταςπόψη την προγραμματισμένη ώρα απογείωσης και αυτή κατά την οποία όντως τελείται η απογείωση, κατά τους μήνες Ιούλιο και Αύγουστο, σε κάθε κράτος μέλος και για κάθε έτος της τελευταίας πενταετίας;

Ποια μέτρα προτίθεται να λάβει η Επιτροπή για να βελτιώσει την κατάσταση;

Απάντηση της κας de Palacio εξ ονόματος της Επιτροπής

(23 Οκτωβρίου 2000)

Το κεντρικό γραφείο της Eurocontrol συλλέγει δεδομένα σχετκά με τις καθυστερήσεις στην εναέρια κυκλοφορία, προκειμένου να πραγματοποιηθεί ανάλυση για την καθυστέρηση. Η κύρια πηγή είναι η κεντρική διοικητική μονάδα κυκλοφορίας της Eurocontrol. Αυτά τα στοιχεία δημοσιεύονται σε συγκεντρωτική μορφή. Αριθμητικά δεδομένα δεν δημοσιεύονται μόνο για τις ναυλωμένες πτήσεις, αλλά και για κάθε είδους πτήσης σε εβδομαδιαία, μηνιαία και ετήσια βάση.

Ωστόσο, περιήλθαν στην Επιτροπή δεδομένα για μεμονωμένες ναυλωμένες πτήσεις, εκ των οποίων διαπιστώνεται ότι το μήνα Αύγουστο πραγματοποιήθηκαν 770,OOO πτήσεις στην περιοχή της Συνδιάσκεψης της Ευτωπαικής Πολιτικής Αεροπορίας (ECAC), εκ των οποίων οι 150,000 ήταν ναυλωμένες (ο Αύγουστος είναι μήνας αιχμής). Ο αριθμός των πτήσεων που σημείωσαν καθυστέρηση ήταν 220,000, εκ των οποίων οι 70,000 ήταν ναυλωμένες.

Ενώ το 20 % των συνολικών πτήσεων σε ολόκληρη την περιοχή ECAC αντιστοιχεί σε ναυλωμένες πτήσεις, σχεδόν το 50 % παρουσίασε καθυστέρηση. Εν συγκρίσει με τις τακτικές πτήσεις, οι ναυλωμένες επηρεάστηκαν έντονα από τις καθυστερήσεις. Πρέπει να ληφθείπόψη ότι οι ναυλωμένες πτήσεις είναι περισσότερο ευαίσθητες στις καθυστερήσεις απ’ ό,τι οι τακτικές. Όταν ανακύπτει κάποιο πρόβλημα, οι αερομεταφορείς ναυλωμένων πτήσεων δε μπορούν να ακυρώσουν πτήσεις (σε αντίθεση με τους αερομεταφορείς τακτικών πτήσεων), με αποτέλεσμα να επηρεάζονται οι στατιστικές των καθυστερήσεων.

Οι αερομεταφορείς ναυλωμένων πτήσεων πετούν προς μικρότερα και ατελέστερα εξοπλισμένα αεροδρόμια, όπου οιοδήποτε πρόβλημα έχει επιπτώσεις στην τήρηση του προγράμματος. Η ανάγκη γιαψηλά ποσοστά χρήσης, ώστε να κρατηθούν χαμηλοί οι ναύλοι στις ναυλωμένες πτήσεις, σε συνδυασμό με περιοριστικές περιβαλλοντικές διατάξεις (π.χ.τερματισμός των νυχτερινών πτήσεων) και με έντονες πιέσεις στα μεγάλα κομβικά αεροδρόμια, συχνά έχει ως αποτέλεσμα στενά χρονικά περιθώρια παραμονής στον αερολιμένα, τα οποία οιοδήποτε πρήβλημα μπορεί να ανατρέψει.

Εφιστάται η προσοχή του Αξιότιμου Μέλους του Κοινοβουλίου στο γεγονός ότι η Επιτροπή λαμβάνει σειρά μέτρων για την αποσυμφόρηση της εναέριας κυκλοφορίας και την μείωση των καθυστερήσεων. Στη συνέχεια της έκθεσης της ομάδαςψηλού επιπέδου, η οποία θα οριστικοποιηθεί τον Οκτώβριο του 2000, η Επιτροπή προτίθεται ναποβάλει σειρά νομοθετικών μέτρων σε επίπεδο Κοινότητας, προκειμένου να εναρμονίσει, να διαχειριστεί, να σχεδιάσει, να ρυθμίσει και να διασφαλίσει την αποδοτική χρήση του ευρωπαικού εναέριου χώρου, χωρίς να μειώσει τα τρέχοντα επίπεδα ασφαλείας.
ΓΡΑΠΤΗ ΕΡΩΤΗΣΗ E-3640/00

υποβολή: Antnio Campos (PSE) προς την Επιτροπή

(22 Νοεμβρίου 2000)

Θέμα: Κοινή γεωργική πολιτική

Ένας από τους σημαντικότερους στόχους, αν όχι ο σημαντικότερος, της Ευρωπαϊκής Ένωσης για τα επόμενα χρόνια είναι η διεύρυνση. Ο στόχος αυτός θα απαιτήσει ευρείες πολιτικές μεταρρυθμίσεις, συμπεριλαμβανομένης και της αναμόρφωσης της Κοινής Γεωργικής Πολιτικής (ΚΓΠ).

Θα μπορούσε, ως εκ τούτου, η Επιτροπή να αναφέρει κατά τι ποσό θα αυξηθεί το Τμήμα Εγγυήσεων του ΕΓΤΠΕ, ως αποτέλεσμα της διεύρυνσης, όσον αφορά τις τρεις χώρες που αναφέρονται παρακάτω, εάνποθέσουμε ότι οι χώρες αυτές δικαιούνται της ίδιας μεταχείρισης που ισχύει σήμερα και για ταπόλοιπα 15 κράτη μέλη της ΕΕ;

1. Αύξηση της δαπάνης του Τμήματος εγγυήσεων του ΕΓΤΠΕ με τη ένταξη της Πολωνίας

2. Αύξηση της δαπάνης του Τμήματος εγγυήσεων του ΕΓΤΠΕ με τη ένταξη της Ουγγαρίας

3. Αύξηση της δαπάνης του Τμήματος εγγυήσεων του ΕΓΤΠΕ με τη ένταξη της Δημοκρατίας της Τσεχίας.

Απάντηση του κ. Fischler εξ ονόματος της Επιτροπής

(21 Δεκεμβρίου 2000)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση E-2690/00 του κ. Huhne(1).

(1) ΕΕ C 103 E της 3.4.2001.
ΓΡΑΠΤΗ ΕΡΩΤΗΣΗ E-3617/00

υποβολή: Elspeth Attwooll (ELDR) προς την Επιτροπή

(22 Νοεμβρίου 2000)

Θέμα: Εισαγωγικοί δασμοί στα αλιευτικά προϊόντα που εισάγονται στην Πολωνία από την Ευρωπαϊκή Ένωση

Μπορεί η Επιτροπή να αναφέρει ποιο είναι το προβλεπόμενο χρονοδιάγραμμα για την καθορισμένη πολιτική της που αφορά τη διαπραγμάτευση μειωμένων εισαγωγικών δασμών για τα ψάρια και τα αλιευτικά προϊόντα στις δέκα χώρες της Κεντρικής και Ανατολικής Ευρώπης στις οποίες περιλαμβάνεται και η Πολωνία;

Απάντηση του κ. Lamy Εξ ονόματος της Επιτροπής

(22 Δεκεμβρίου 2000)

Σύμφωνα με την εντολή που έλαβε η Επιτροπή, πραγματοποιήθηκαν επαφές με τις δέκα χώρες της Κεντρικής και Ανατολικής Ευρώπης (ΧΚΑΕ) με τις οποίες άρχισαν διαπραγματεύσεις για την προσχώρηση.

Η Επιτροπή ολοκλήρωσε τον πρώτο κύκλο διαπραγματεύσεων με οκτώ χώρες. Ένας δεύτερος κύκλος διαπραγματεύσεων, που κατέληξε στην κατάρτιση εγκεκριμένων πρακτικών πουποβλήθηκαν στις αντίστοιχες αρχές, ολοκληρώθηκε στο τέλος Νοεμβρίου, και αφορούσε τέσσερις ΧΚΑΕ, μεταξύ των οποίων και η Πολωνία.

Εάν τα κράτη μέλη εγκρίνουν τις προτάσεις της Επιτροπής, το εμπορικό καθεστώς μπορεί να αρχίσει να ισχύει στις αρχές του 2001.
ΓΡΑΠΤΗ ΕΡΩΤΗΣΗ E-3051/00

υποβολή: Michl Ebner (PPE-DE) προς την Επιτροπή

(28 Σεπτεμβρίου 2000)

Θέμα: Χρηματοδοτήσεις για την εκπαίδευση στον τομέα της πανίδας

Η Επιτροπή έχει κατέπανάληψη αναγνωρίσει την ανάγκη βελτίωσης των προοπτικών των νέων με μεταρρυθμίσεις και προγράμματα στον τομέα της παιδείας. Μπορεί επομένως η Επιτροπή να ανακοινώσει εάν ταφιστάμενα προγράμματα προβλέπουν πρωτοβουλίες για να αυξηθούν ιδιαίτερα οι γνώσεις στον τομέα της πανίδας και των φυσικών επιστημών;

Απάντηση της κας Reding εξ ονόματος της Επιτροπής

(27 Οκτωβρίου 2000)

Η Επιτροπήπενθυμίζει στον αξιότιμο βουλευτή ότι η οργάνωση των εκπαιδευτικών συστημάτων, συμπεριλαμβανομένων των ειδών των ιδρυμάτων και του περιεχομένου της παρεχόμενης εκπαίδευσης, είναι αρμοδιότητα των κρατών μελών. Πράγματι, όπως προβλέπεται στο άρθρο 149 (πρώην άρθρο 126) της συνθήκης ΕΚ, η Κοινότητα συμβάλλει στην ανάπτυξη παιδείαςψηλού επιπέδου, ενθαρρύνοντας τη συνεργασία μεταξύ κρατών μελών (mldr) σεβόμενη ταυτόχρονα πλήρως την αρμοδιότητα των κρατών μελών για το περιεχόμενο της διδασκαλίας και την οργάνωση του εκπαιδευτικού συστήματος (mldr).

Η Επιτροπή δεν έχει αρμοδιότητα παρέμβασης στην περίπτωση που αναφέρει ο αξιότιμος βουλευτής.
ΓΡΑΠΤΗ ΕΡΩΤΗΣΗ E-3535/00 υποβολή: Glyn Ford (PSE) προς την Επιτροπή. Ελεύθερη κυκλοφορία εργατικού δυναμικού σε όλους τους κλάδους επιχειρήσεων.



Επίσημη Εφημερίδα αριθ. 151 E της 22/05/2001 σ. 0187 - 0187



ΓΡΑΠΤΗ ΕΡΩΤΗΣΗ E-3535/00 υποβολή: Glyn Ford (PSE) προς την Επιτροπή (13 Νοεμβρίου 2000) Θέμα: Ελεύθερη κυκλοφορία εργατικού δυναμικού σε όλους τους κλάδους επιχειρήσεων Λαμβάνονταςπόψη την απάντηση της Επιτρόπου Διαμαντοπούλου στην ερώτησή μου αριθ. Ε-2823/00(1) σχετικά με την ελεύθερη κυκλοφορία εργατικού δυναμικού σύμφωνα με την οποία η ελεύθερη κυκλοφορία εργατικού δυναμικού έχει οριστεί στο κατώτερο όριο ηλικίας πρόσληψης σε κράτος μέλος, θα αρνηθεί η Επιτροπή να επιβεβαιώσει ότι αυτή η διάταξη θα εφαρμοστεί σ' όλους τους κλάδους επιχειρήσεων εντός της Ευρωπαϊκής Ένωσης συμπεριλαμβανομένων των ποδοσφαιρικών εταιρειών; (1) ΕΕ C 136 E της 8.5.2001, σελ. 101. Απάντηση της κ. Διαμαντοπούλου Εξ ονόματος της Ευρωπαϊκής Επιτροπής (19 Δεκεμβρίου 2000) Οι διατάξεις της κοινοτικής νομοθεσίας για την ελεύθερη διακίνηση των εργαζομένων ισχύουν για όλους τους πολίτες της Ένωσης που έχουν φτάσει στο κατώτατο όριο ηλικίας που έχει καθορίσει το κράτος μέλος που τους φιλοξενεί για την πρόσβαση στην αγορά εργασίας συμπεριλαμβάνοντας τις αθλητικές δραστηριότητες.
ΓΡΑΠΤΗ ΕΡΩΤΗΣΗ E-2334/00

υποβολή: Gunilla Carlsson (PPE-DE) προς το Συμβούλιο

(11 Ιουλίου 2000)

Θέμα: Μεταφορά των ζώων

Είναι φανερό ότι η πολιτική ενισχύσεων της ΕΕ συχνά έχει εντελώς αρνητικές συνέπειες. Ένα φαινόμενο που πρόσφατα ήρθε στην επιφάνεια και αποτελεί όνειδος για την Ένωση είναι οι μεταφορές ζώντων ζώων μακριά από τον τόπο εκτροφής λόγω των επιχορηγήσεων στις μεταφορές που έχει εγκρίνει το Συμβούλιο των Υπουργών στο πλαίσιο της περιφερειακής πολιτικής και της πολιτικής για την αγορά εργασίας. Είναι το Συμβούλιο διατεθειμένο να αναθεωρήσει το σύστημα ενισχύσεων για τις μεταφορές ζώντων ζώων;

Απάντηση

(20/21 Δεκεμβρίου 2000)

Η οδηγία 91/628/ΕΚ της 19ης Νοεμβρίου 1991, σχετικά με την προστασία των ζώων κατά την μεταφορά, όπως τροποποιήθηκε από την οδηγία 95/19/ΕΚ της 29ης Ιουνίου 1995, καθιερώνει σύνολο κανόνων για την εφαρμογή μιας πολιτικής για την καλή διαβίωση των ζώων κατά την μεταφορά τους.

Το κείμενο της εν λόγω οδηγίας δεν συμπεριλαμβάνει διατάξεις χρηματοδότησης, ενώ δεν προβλέπεται κανένα σύστημα ενισχύσεως για την μεταφορά ζώντων ζώων.
ΓΡΑΠΤΗ ΕΡΩΤΗΣΗ E-2738/00

υποβολή: Richard Howitt (PSE) προς την Επιτροπή

(1 Σεπτεμβρίου 2000)

Θέμα: Αναπτυξιακή βοήθεια στο Περού

Η Ευρωπαϊκή Ένωση έλαβε γνώση του μεγέθους των εκλογικών ανωμαλιών και παρατυπιών που έπληξαν την εκλογική διαδικασία αυτού του έτους στο Περού και δημιούργησαν σοβαρές αμφιβολίες για τη δημοκρατική νομιμότητα του αποτελέσματος. Επειδή το πρόγραμμα της αναπτυξιακής βοήθειας της ΕΕ προς το Περού καθορίζεται από τη συμφωνία-πλαίσιο μεταξύ της ΕΕ και της Κοινότητας των Άνδεων, που περιέχει ρήτρα δημοκρατίας, και επειδή οι αρχές στο Περού δεν εμφανίζονται ότι έχουν λάβει σοβαρώςπόψη τα διεθνή αιτήματα για νέες εκλογές που θα είναι ελεύθερες και τίμιες, δεν θα ήτο η κατάλληλη στιγμή για να επικαλεσθούμε αυτή τη ρήτρα;

Επιπλέον, επειδήπάρχουν αναφορές ότι η αναπτυξιακή βοήθεια της ΕΕ χρησιμοποιήθηκε στην εκστρατεία επανεκλογής του προέδρου Φουτζιμόρι για την προώθηση της κρατούσας γνώμης, προτίθεται η Επιτροπή να εξετάσει τη δυνατότητα όλη η μελλοντική αναπτυξιακή βοήθεια να κατευθύνεται εφεξής μέσω μη επίσημων διαύλων (ΜΚΟ, εκκλησία, κλπ.);

Απάντηση του κ. Patten εξ ονόματος της Επιτροπής

(12 Σεπτεμβρίου 2000)

Η Επιτροπή μαζί με τα κράτη μέλη παρακολουθεί από κοντά τα γεγονότα στο Περού. Υποστηρίζει την ειδική αποστολή του Οργανισμού των Ηνωμένων Πολιτειών που έχει στόχο της την ενίσχυση της δημοκρατίας στη χώρα. Για το λόγο αυτό, μέχρι σήμερα δεν θεωρήθηκε πρόσφορο να επικαλεστεί κανείς τη ρήτρα δημοκρατία της συμφωνίας-πλαισίου συνεργασίας μεταξύ της Ένωσης και της Κοινότητας των Άνδεων.

Η Επιτροπή εξετάζει την ισχυριζόμενη κατάχρηση κοινοτικών πόρων στο Περού αλλά, μέχρι σήμερα, δεν κατέστη δυνατό να επιβεβαιωθούν οι ισχυρισμοί αυτοί. Στην περίπτωση που επιβεβαιωνόταν η κατάχρηση αυτή, η αναστολή της κοινοτικής βοήθειας θα χρειαζόταν απόφαση του Συμβουλίου.

Ωστόσο, η Επιτροπή διατηρεί το δικαίωμα να επανεξετάσει τη θέση της ενόψει νέων εξελίξεων στο Περού.
ΓΡΑΠΤΗ ΕΡΩΤΗΣΗ E-2293/00

υποβολή: James Nicholson (PPE-DE) προς το Συμβούλιο

(11 Ιουλίου 2000)

Θέμα: Ανθρωπιστική βοήθεια στο Νότιο Σουδάν

Προτίθεται το Συμβούλιο να προβεί σε δήλωση σχετικά με την απόφασή του να σταματήσει την ανθρωπιστική βοήθεια στο Νότιο Σουδάν και να διευκρινίσει τι διαβήματα έχει κάνει ύστερα από τις κατηγορίες που ακούστηκαν περί παραβιάσεως των δικαιωμάτων του ανθρώπου από την κυβέρνηση του Σουδάν;

Απάντηση

(9 Νοεμβρίου 2000)

Εφιστάται η προσοχή του αξιότιμου κ. Βουλευτή στο γεγονός ότι το Συμβούλιο ουδέποτε έλαβε απόφαση με σκοπό τον τερματισμό της ανθρωπιστικής βοήθειας στο Νότιο Σουδάν. Ωστόσο, σε δήλωση της Προεδρίας με ημερομηνία 8 Μαρτίου 2000, η Ευρωπαϊκή Ένωση εξέφρασε τη βαθιά της ανησυχία για τις συνθήκες εργασίας που έχουν επιβληθεί από το SPLM/SRRA (Κίνημα Απελευθέρωσης του Σουδανικού Λαού)/(Σουδανική Ένωση Περίθαλψης και Αποκατάστασης) στους ΜΚΟ που δρουν στις ζώνες του Νοτίου Σουδάν, και οι οποίες έχουν οδηγήσει στην αποχώρηση πολλών από τους οργανισμούς αυτούς. Η Ευρωπαϊκή Ένωση κάλεσε το SPLM/SRRA να εξετάσει το ενδεχόμενο επανάληψης των διαπραγματεύσεων με τους ΜΚΟ το συντομότερο δυνατό, ώστε να δημιουργηθούν συνθήκες που να επιτρέπουν στους ΜΚΟ να συνεχίσουν την ελεύθερη άσκηση των ανθρωπιστικών δραστηριοτήτων τους και σύμφωνα με το διεθνές ανθρωπιστικό δίκαιο.

Όσον αφορά την κατάσταση των δικαιωμάτων του ανθρώπου στο Σουδάν, τα τελευταία χρόνια η Ευρωπαϊκή Ένωση έχει επανειλημμένως θέσει το ζήτημα αυτό στο πλαίσιο της Επιτροπής των δικαιωμάτων του ανθρώπου στη Γενεύη, καθώς και σε άλλες αρμόδιες αρχές των Ηνωμένων Εθνών και, από το Νοέμβριο 1999, απευθείας στις σουδανικές αρχές στο πλαίσιο του επαναληφθέντος διαλόγου ΕΕ-Σουδάν. Ειδικότερα, οι συνεδριάσεις του επαναληφθέντος διαλόγου ΕΕ-Σουδάν που έχουν διεξαχθεί έως σήμερα επέτρεψαν να τεθούν με ειλικρίνεια και εποικοδομητικό τρόπο πολλά ζητήματα όσον αφορά τα δικαιώματα του ανθρώπου στο Σουδάν.
ΓΡΑΠΤΗ ΕΡΩΤΗΣΗ P-4106/00

υποβολή: Pietro-Paolo Mennea (ELDR) προς την Επιτροπή

(20 Δεκεμβρίου 2000)

Θέμα: Κατάσταση της γεωργίας στην Απουλία

Έχοντας περιέλθει στην αντίληψή μας μία έντονη διαμαρτυρία εκ μέρους των γεωργών της Barletta που παρατάθηκε για αρκετές ημέρες κατά το πρώτο ήμισυ του Νοεμβρίου στην πόλη Barletta και στα χωριά της κοιλάδας του Ofanto όπου οι γεωργοί διαδήλωναν για τη μεγάλη αύξηση των καυσίμων, για ταπερβολικά πρόστιμα που επεβλήθησαν για τη φύτευση αμπελώνων οι οποίοι θεωρήθηκαν παράτυποι και για τη περικοπή κατά 30 % της βοηθείας προς το ελαιόλαδο"

από τη στιγμή που εξακριβώθηκαν σοβαρές δυσχέρειες για τη πόλη και τους πολίτες της Barletta, μεταξύ άλλων και με την κατάληψη του δημαρχείου και το κλείσιμο των κυρίων εσωτερικών οδών επικοινωνίας της πόλης, καθώς και με την αναγκαστική ακινητοποίηση μιας ταχείας αμαξοστοιχίας στο σιδηροδρομικό σταθμό της πόλης και επειδή συνεπεία όλων αυτών τραυματίστηκαν τρεις τροχονόμοι που παρενέβησαν για να κατευνάσουν τους διαδηλωτές,

Ερωτάται η Επιτροπή εάν η κατηγορία των γεωργών που εμπίπτουν στις περιφέρειες του στόχου 1μπορεί να επωφεληθεί:

- της κατάργησης της κύρωσης για τους αμπελώνες που θεωρούνται παράνομοι μειώνοντάς την στη συνέχεια σε μία συμβολική κύρωση όπως έχει ήδη συμβεί στην Ισπανία"

- της μη εφαρμογής της αναθεώρησης της περικοπής κατά 35 % της βοηθείας προς το ελαιόλαδο και στην περίπτωση που η αναθεώρηση αυτή της περικοπής αναγνωρισθεί να μειωθεί ούτως ή άλλως το ποσοστό σε επίπεδα κάτω του 35 %"

- της μείωσης του κόστους των καυσίμων που χρησιμοποιούνται για γεωργικές δραστηριότητες.

Απάντηση του κ. Fischler εξ ονόματος της Επιτροπής

(11 Ιανουαρίου 2001)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.